《塞孤 早春寄周伯衡先生并讯倪子闇公》
清代·陈维崧

问湘天，滴黛何时歇。曾记周郎英发。坐拥油幢临大别。

军笳奏，乡心截。舳舻湓浦如麻，铠甲庾楼成雪。严飙破碛，古树都裂。

孤蓬暂入吴，老鬓终怀阙。第二泉声呜咽。瀑走银虬三四叠。

冲动防身剑箧。料此际、共儿宽，看水上、粉英结。定吟残、乱山白月。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。